Legătura indisolubilă dintre metafizică şi cultură la Simmel şi Blaga Ignat Bogdan Master ICIF, an I Argument Lucrarea îşi propune schiţarea unor argumente pentru insitutirea culturii ca fapt fundamental al existenţei umane izvorât dintr-o raportare ce-şi are coordonate metafizice În dezbaterile intensificate cu precădere în secolul trecut despre statutul culturii o astfel de abordare pe care o tratăm la Georg Simmel şi Lucian Blaga comportă credinţa unor autori pe care îi apropie viziunea despre greutatea actelor culturale privite în lumina unui mod de existentă ieşit din barierele naturale Un altfel de raport al omului cu sine şi cu lumea, ce-ţi va fi recunoscut tensiuni şi pulsiuni creatoare în chiar miza recuperării unei semnificaţii care să întregeasca realitatea, situarea sa în lume şi poate, fără să riscăm, o anume măntuire prin actul cultural Poziţiile celor doi filosofi, situări ce privesc comportamentul cultural ca fundamentat într-un registru al unei atitudini existenţiale metafizice, se disting de unele abordări ce pun cultura, de pildă, în ordinea unui evoluţionism - la Auguste Comte sau Spencer (abordare pozitivistă care vede în cultura occidentală punctul cel mai înalt al concentrării culturale)- fie o privesc ca pe o prelungire a biologicului (abordarea morfologică)- cultura ca formă vie la Frobenius sau Spengler s a Câteva lămuriri preliminare privind însemnatatea mitului în cultură Plecând de la cuvintele lui Blaga din Geneza metaforei şi sensul culturii1 regăsim utilă o scurtă incursiune în consideraţiile lui Vasile Tonoiu privind însemnatatea creaţiei culturale aşa cum este ea vazută de marele istoric al religiilor, Mircea Eliade Ne aplecăm aşadar asupra devoalării metafizice a superiorităţii umane, capabilă de produse culturale, dintr-o viziune antropologică Eliade caută elemental valorizator ce distinge insul de 1 “Pe podişuri metafizice gândirea încetează adesea de a fi filosofie, devenind ceea ce mai potrivit s-ar numi >”Lucian Blaga, Trilogia culturii, Semnificaţia metafizică a culturii, Ed Fundaţia regală pentru literatură şi artă, Bucureşti, 1944, pag 488 2 celalalte creaturi nu în inteligenţa sa, nici în raţiunea sa ci tocmai în simţul valorilor, al ierarhiilor Apelăm direct la textul istoricului religiilor din Oceanografie: “acea înţelegere globală a lucrurilor, care ştie să vadă ordinea, ştie să cozmizeze haosul din jurul nostru, stie să orânduiască valorile aşa cum trebuie, respectându-le pe toate, dar păstrându-le pentru justa lor funcţiune” A functiona pe toate planurile realităţii reacţionând la stimuli de orice fel (biologici, etici, estetici), înzestrarea cu receptori pentru tot ce e viu şi eficient - sursa de libertate umana in viziunea lui Eliade Omul trăieşte liber pentru că nu e fixat într-un statut ontic imuabil, pentru totdeauna, pentru om esenţialul stă in a crea, a-şi asuma existenţa, a institui sens, adevăr şi realitate În aşa cadru, conştiinţa unei lumi reale şi semnificative e intim legată de descoperirea sacrului O cercetare în acord cu această semnificaţie nu poate decât să caute în viaţa cotidiană prezenţa mascată a supraistoricului, a transcendentului În pofida voalării simbolismului culturilor tradiţionale, modelele spiritualitaţii arhaice nu dispar cu totul, ele nu-şi vor fi irosit cu totul puterea de reactualizare, fiind ceea ce se resuscitează mereu la orice nivel al experienţei umane, valorificând experienţa, recreând valori culturale, “constituţional şi inalienabil umane”2 în viziunea marelui exeget român Aceste intuiţii arhetipale considerate viziuni primordiale au luat fiintă odată cu conştiinţa omului în privinţa poziţiei sale in Cosmos Din intuiţiile paradigmatice (pentru că ele sunt cele ce compun lumea culturalvalorică a omului arhaic) către care aspiră omul arhaic imaginând o existenţă mai bogată spiritual, aproape betifică pentru o evaziune din lumea indusă a momentului său istoric toate adunând în fond o sete de fiinţă ramâne ca urmă în actualitate promisiunea “nu ca act, ca posibilitate de implinire reală ci ca nostalgie creatoare de valori autonome” (Cosmologie şi alchimie babiloniană) Obesie recurentă de cand omul a devenit conştient de situaţia lui în Cosmos amintirea mitică a unei beatitudini anistorice Dorinţa libertăţii absolute face parte din aceste nostalgii esenţiale ale omului indiferent de stadiul de cultură sau de forma de organizare socială Ţine de modul său unic de a fi in lume La fel şi experienţa onirica şi activitatea imaginară a omului modern impregnate de simboluri, figuri şi teme legate de ideologia si practicile ritualice ale iniţierii Autorul exemplifică prin apel la Eliade: pentru că orice viaţa autentică (şi iniţierea e consubstanţială unei 2 Vasile Tonoiu, Ontologii arhaice în actualitate, Ed Ştiinţifică Bucureşti, 1989, pag 111 3 existenţe autentice) implică angoase, rătăciri şi regăsiri de sine, pierderi, crize de adâncime, moarte şi reînviere; de asemeni, oricare i-ar fi împlinirea orice om cunoaşte sentimentul confuz al ratării vocaţiei, al trădarii a ce e mai valoros in el Toate aceste clipe sunt surmontabile doar prin speranţa de a o lua de la capăt către o nouă viaţa regenerată şi semnificativă Iată imaginea iniţierilor tradiţionale în actual: şi ele promiteau puterea de “renovaţie” a existenţei umane Modernul mai face şi el rapsodic experienţa unei nostalgii de a găsi un sens pozitiv morţii, în accepţiunea de trecere către un mod superior de a fi “Dacă se poate spune că iniţierea constituie o dimensiune specifică a existenţei umane, e mai ales pentru că singură iniţierea conferă morţii o funcţie pozitivă: aceea de a pregăti “noua naştere”, pur spirituală, acesul la un mod de a fi sustras acţiunii devastatoare a Timpului” (Eliade, Naissances mystiques Essai sur quelques types d’imitation) Pe fundalul antropologiei schiţate, viziunea lui Eliade despre o cultură nobilă, exigentă şi plină de speranţe În ordinea realităţii umane, pentru el nimic nu e mai demn de admirat decât actul creaţiei Eliade admiră la Blaga curajul creaţiei, faptul de a fi străbatut toate “geografiile spirituale”3, dupa expresia lui Tonoiu Un aspect semnificativ pentru valoarea metafizică a culturii rezidă pentru Eliade în studiul simbolismului funerar la anumite popoare primitive Simbolismul se organizează în sistem, în metafizică la aceştia atunci când se aplică asupra morţii Se poate vorbi despre un optimism în cultură (de aici şi celebra expresie blagiană invocată de Tonoiu “dacă sintagma optimsul culturii sună prost la acest sfârşit de veac, atunci cu atât mai rău pentru veac”), când aceasta începe ca o prelungire a vieţii, ca o promovare a principiului vital creator Omul primitiv ajungea la un astfel de sens optimist al vieţii doar prin solidarizarea cu un act creator de cultură Aceasta îl solidarizează cu cosmosul şi nu-l separă de natură pentru că îl pune în acord cu viaţa, cu moartea şi cu supravieţuirea Eliade vede în Blaga pulsul unui astfel de curaj metafizic (prezent în Geneza metaforei şi sensul culturii) faţă cu contemporani ca Spengler sau Frobenius: “Blaga e singurul, între filosofii culturii, care n-a sovăit să-şi pună problema ontologica în legatură cu creaţia culturală şi cu stilul”4 Acest curaj metafizic reclamă şi rezultate în viziunea istoricului 3 4 Op cit , pag 124 Citat invocat de Tonoiu, op cit , pag 124 4 religiilor, scoţând cultura din seria faptelor istorice, prin instituirea unei validităţi metafizice Fundamentul metafizic în cultură 1 Schiţa trăsăturii tragice a culturii Ideea de cultură se naste din tensiunea unui dualism Omul, prin faptul că se smulge din realitatea naturală a lumii, creeaza prin spirit o a doua instanţă a sa, cea care ii aduce şi sfâşierea in opinia Lui Gerog Simmel: ca spirit, el e legat de spirit în modul cel mai intim, trâind nenumărate tragedii ce survin ca tensiuni ale antitezei dintre viaţa subiectivă, neobosită, dar limitata în timp şi conţinuturile ei - creaţii ale artei, dreptului, religiei etccare, odată create, sunt etern valabile, imuabile, în indiferenţă faţă cu sufletul creator Simmel apelează la o construcţie metaforică pentru a exprima “drumul sufletului către sine însuşi” pe care îl înfăptuieşte cultura Lumea interioară a spiritului stă sub forţa de expansiune a capacităţilor ei pentru că ea “nu e de fiecare data la fel ca în acea clipa, ci ceva mai mult, mai înalt şi mai desăvârşit decât ea” 5, modelat în ea , ea e ireală şi totuşi existentă Cultura îmbină realul cu idealul, ea defineşte modul uman de existenţă, trăsătură care-l deosebeşte de natură Autorul ce aparţine curentului filosofiei vieţii punctează premisa metafizică a firii noastre practice şi sentimentale Când cunoştinţele şi deprinderile izolate nu sunt simple acumulări, ci servesc evoluţiei “nucleul sufletesc”, expresie simbolică ce atestă unitatea sufletului nu ca simplă “catuşă formală” ce nu ar închide prefecţionările puterilor lui separate în acelaşi mod, ci ar permite acestor capacităţi separate evoluţia lor ca intreg Ele sunt mijlocul sau vehiculul, iar evoluţia e scop către desăvârşirea în sine Omul trece dincolo de simpla cultivare către calitatea de a fi cult “când acele conţinuturi de natură suprapersonală vor dezvolta în suflet, ca printr-o armonie dinainte hotărâtă6, ceea ce există în al însuşi ca impuls şi ca prefigurare lăuntrică a perfecţiunii subiective” 7 Cultura vine ca succedaneu al parcurgerii căii sulfetului către sine însuşi, atunci când acele creaţii obiective ale artei, tehnicii etc , sunt acţiuni prin care subiectul a trecut pentru a caştiga o 5 Georg Simmel, Despre filosofia culturii, Sensul si tragedia culturii, Ed Humanitas, Bucureşti, 1998, pag 209 6 Simmel parafrazează celebra formulă leibniziană, op cit , pag 211 7 Op cit , pag 211 5 valoare proprie Doar din creaţiile culturale străine ca formă, pe care la parcurge viaţa subiectului, acesta ajunge la cristalizarea sensului acestei desăvârşiri lăuntrice Cultura ia naştere prin actul întrunirii a două elemente , dintre care nici unul nu o conţine în sine (deşi indispensabile, fără de care instituirea culturii nu e posibilă): sufletul subiectiv şi produsul spiritual obiectiv Aici işi are rădăcina semnificaţia metafizică a creaţiei istorice Un număr de activităţi omeneşti esenţiale construiesc punţi interminabile, sau terminate şi mereu rupte, între subiect şi obiect în genere: cunoaşterea, munca înainte de toate, în unele sensuri arta şi religia Prin necesitatea naturii sale, spiritul e mânat către existenţe şi totdeauna el rămâne captiv mişcării înspre el însuşi, mişcare ce-l recuperează după recunoaşterea sa ca alteritate în cultură Criza aceasta a spiritului care e smuls din imanenţa legii întoarcerii către sine e reflectată prin noţiunea subiect-obiect, noţiuni corelative care se semantizează reciproc Un raport interior unitar în cadrul spiritului se realizează prin manifestarea acestor forme de existenţă dualistă prin care acesta îşi părăseşte subiectivitatea fără a-şi pierde spiritualitatea pentru a trăi întâlnirea cu obiectul ce-i dă cultivarea sa Are loc o “subiectivizare a unui obiect şi o obiectivizare a unui subiect”8, esenţa procesului cultural în care, dincolo de conţinut, aflăm fundalul său metafizic Ostilitatea care există între procesul de viaţă, vibrândă, neostoită, în care se înscrie procesul de creaţie al sufletului şi produsle sale stabile, ideatic de neclintit, conduce spre o formă fundamentală a suferinţei noastre datorate propriului trecut, dogme, fantezii Simmel foloseşte o figură plastică spunând că “e ca si când zbuciumul creat al sufletului ar muri în propriul său produs”9 Pg 236 Conţinuturile sufleteşti trebuiesc internalizate printr-o devenire independentă şi obiectivă, iar tragismul culturii rezidă înca de la începuturile imanente continuţurilor sale menite parcă sa devieze, împovăreze şi să facă indoielnic drumul sufletului de la sine însuşi ca neimplinit, spre el însuşi ca desăvârşit Marea acţiune a spiritului reiese din putinţa depăşirii obiectului ca atare, prin aceea că el însuşi se creeză ca obiect, pentru ca apoi, odată cu îmbogăţirea prin această creaţie a sa, să se întoarcă spre sine însuşi, iar tragismul culturii stă în această imagine a lumii create de el ce-şi îndepărtează conţinuturile cu o viteză mereu crescânda şi la distanţă tot mai mare de scopul culturii 8 9 Op cit , pag 213 Op cit , pag 214 6 2 Hermeneutica existenţei creatoare la Blaga Definirea culturii şi încadrarea tematică trebuie sa descrie modul uman de existenţă specific, cel care poate produce devenirea destinului uman creator Virtual, orice om participă la cultura, activ sau receptacular Blaga caută în natura umană figura dominatoare a spiritului creator de cultură Omul blagian e mult mai apropiat sau tot la fel de strâns de cultură ca şi de conformaţia sa fizică Poziţia lui Blaga nu vizează un umanism în sens slab, ca mijloc de atenuare a animalităţii sau ca reacţiune împotriva ei Creaţia culturală impune tragismul unei cruzimi sau barbarii adesea Multe faze şi tipuri de cultură stau mărturie: metoda faraonică de a crea cultura, cruzimile inerente medievalismului, izvor şi el de cultură monumentală (termen opozitiv culturii minore10) Adesea creaţia de cultură cere jertfe: ucide şi devastează - legenda Meşterului Manole s a Surprindem ecoul crud al conştiinţei sau presimţirea că o creaţie trece peste vieţi şi devastează adesea pe creator “Se creează cu adevarat cel mai adesea numai la înalte tensiuni, cărora organele de execuţie nu le rezista adesea”11 Pentru Blaga, existenţa umană are ca aspect fundamental misterul, existenţa saltată într-un orizont “A exista ca om e din capul locului a găsi o distantă faţă cu imediatul, prin situarea în mister”(op cit , 470) Imediatul e simptom al unui altceva demn de a fi depăşit, el doar există ca trecere pasageră Trăsatura fundamentală umană rezidă în nevoia de a incerca o revelare a misterului Aici irumpe cultura Prin incercările revelatorii omul devine creator Cultura nu e o podoabă oarecare ornamentală ci ea vine ca o emisiune complementară din ce are omul specific existenţei sale (“existenţa pentru mister şi pentru revelare”12) Existenţa aflată în orizontul misterului şi al unor virtuale revelări irumpe într-un moment al omului biologic într-o manieră cu totul inexplicabila şi neîmpinsă de vreo împrejurare precisă Atunci se lansează şi acea gravitate a impulsului creator P 473 Clipa irumpţiei capată forme stilistice diverse la Blaga: o clipă a unei “tragice măreţii” în momentul când a inceput sa existe altfel, în alte dimensiuni, un alt mod de 10 11 vezi capitolul Cultură majora şi cultură minoră în Geneza metaforei Lucian Blaga, Trilogia culturii, Semnificaţia metafizică a culturii, Ed Fundaţia regală pentru literatură şi artă, Bucureşti, 1944, pag 472 12 Op cit , p 471 7 fiinţă ce presupune o smulgere din imediat şi o transpunere în non-imediat ca orizont veşnic present(în non-imediat, omului i se pot revela si structurile arhetipale ale prezenţei sale în lume, prin mituri ce elibereaza un sens de sacralitate - Eliade sau prin arhetipuri ce-l aşează în faţa lumii inconştientului colectiv care regăseşte sursa spiritualitătii saleJung etc ) Cultura nu e un organism superior, efectul unei “mutaţii biologice” Pentru Blaga, existenţa în orizontul misterului şi pentru revelare ca “localitate” a omului cultural, nu e un simplu fenomen psihologic între altele, ci faptul fundamental al spiritului uman, nevoia de depăsi imediatul şi a crea (creaţia ca marcă a veşniciei) fiind o izbucnire din adânc, ceva originar şi ireductibil Condiţia sine qua non pentru cultură sau creaţie este existenţa în mister şi pentru revelare Existenţa aceasta specifică nu se produce prin mutaţiune biologică, nu e un rod al civilizaţiei, ci irumpţia unei conştiinţe ce-l aruncă pe om către absolut Această viziune ce implică putinţa oricărei individualităţi trezite (capabilă de creaţie în intimitatea spiritului) se distinge de poziţia evoluţionistă sau de cea morfologică a lui Spengler şi Frobenius, cei care văd cultura ca o prelungire a viului biologic Într-o notă de la pagina 476 Blaga îşi consolidează poziţiă metafizică Mutaţiunea ontologica umană îl pune pe acesta in singularitate faţă cu restul speciilor (pentru toate celelalte specii există o singură mutaţiune ontologică întrucât toate animalele există în unul si acelaşi fel: întru imediat şi pentru securitate) Intenţia lui cu această idee despre mutatiunea ontologică e orientată spre a corecta şi ierahiza “pluralismul fenomenologic” actual contemporan, cel care a creat o disoluţie între sferele existenţei şi care nu mai e în stare să pună legatura între ele spre o viziune unitară Argumentul lui priveşte mutaţia superioară ca pe o putere de a îngloba pe aceea peste care se clădeşte, astfel modul existenţei umane în mister şi pentru revelare îl încapsulează pe cel al existenţei animale Existenţa în orizontul misterului se rotunjeşte complementar cu existenţa pentru revelare Omul tinde să-si reveleze sie-şi misterul Lucru posibil pe două căi: prin acte de cunoaştere sau de plăsmuire Revelarea prin plăsmuire duce în genere la creaţie culturală Altfel spus, nu trebuie să recurgem la geneza unui suflet special al culturii pentru a ne explica modul de naştere al acesteia Cultura e doar trupul şi expresia unui anume mod de 8 existenţă umană, omul fiind într-un anume orizont şi între anume coordonate el devoalează consecinţele acestui specific al său -faptul cultural13 Blaga, în chip de final, punctează asupra preeminenţei anumitor imagini ce sunt constitutive pentru o semnificaţie metafizică a stilului, culturii şi destinului creator, imagini mai mult de factură mitică decat filosofică În orice viziune metafizică interferează astfel de imagini mitice uneori prea vii Dezvăluirea miturilor, cu a lor putere revelatoare de tainic şi de mister, devine o exigenţă în unele circumstante metafizice când gândirea încetează de a mai fi filosofie, când ea nu mai e aptă de un demers pur conceptual Cuvintele lui Blaga sunt semnificative: “O enormă risipă de sensuri, de noime, de gânduri liminare, de presimţiri care nu îngăduie o formulare la rece, pur conceptuală, când pe răspântii clar-obscure, filosoful devine mitosof ”14 13 Omul nefiind decât “O fiinţă care dă urmare unui destin înscris în structura sa”, op cit , p 477 şi pag 484: “Creaţia e destinul normal al omului datorită caruia omul e ceea ce este, omul nu mi se pare cu orice pre’ menit ehilibrului, dar el e menit creaţiei cu orice risc” 14 Lucian Blaga, Trilogia culturii, Semnificaţia metafizică a culturii, Ed Fundaţia regală pentru literatură şi artă, Bucureşti, 1944, pag 488 9 Bibliografie Lucian Blaga, Trilogia culturii, Geneza metaforei şi sensul culturii, cap Semnificaţia metafizică a culturii, Ed Fundaţia regală pentru literatură şi artă, Bucureşti, 1944 Georg Simmel, Cultura filosofică, cap Despre filosofia culturii, Sensul si tragedia culturii, Ed Humanitas, Bucureşti, 1998 Vasile Tonoiu, Ontologii arhaice în actualitate, cap Viziunea asupra omului şi culturii: repere şi laitmotive, Ed Ştiinţifică Bucureşti, 1989 10 